Missouri State University

Missouri State University er et delstatseid universitet i Springfield i delstaten Missouri, USA. Det ble opprettet som lærerskole i 1905 under navnet Fourth District Normal School. Fra 1972 til 2005 het det Southwest Missouri State University . Ved universitetet var det 19 218 studenter og 1 027 vitenskapelig ansatte i 2006, og samme året var skolepengene US$ 5 738 for studenter folkeregistrert i Missouri. Studiene gis opp til doktorgradsnivå. Det er en toårig sideordnet campus i West Plains, en forskningscampus i Mountain Grove og ulike studieprogrammer i Kina. Fagkretsen er klassisk for liberal arts-skoler med lærerutdanning, humaniora og teknologifag. I tillegg har Missouri State University et særlig ansvar i delstaten for å forske og undervise innen offentlig politikk (Public Affairs). Referanser Eksterne lenker (en) Offisielt nettsted (en) Missouri State University – kategori av bilder, video eller lyd på Commons